b'\n_START_ARTICLE_\nTr\xc5\xa1ki Vrh\n_START_SECTION_\nLega\n_START_PARAGRAPH_\nNaselje le\xc5\xbei okoli 1km severovzhodno od Krapine na nadmorski vi\xc5\xa1ini 285 m ob cesti, ki Krapino povezuje s Radobojem.\n_START_SECTION_\nZgodovina\n_START_PARAGRAPH_\nEnoladijsko baro\xc4\x8dno zaobljubno cerkev Majke Bo\xc5\xbeje Jeruzalemske je zgradil Josip Javornik med leti 1750 do 1761 na mestu kjer je stala kapela, ki se prvi\xc4\x8d omenja leta 1669. Zaobljube so vezane na kipec Svete Marije katerega je neki redovnik prinesel iz Jeruzalema. Jo\xc5\xbeef Anton Lerchinger je notranjost poslikal z velikimi stenskimi iluzionisti\xc4\x8dnimi freskami s prizori iz Stare in Nove zaveze ter iz \xc5\xbeivljenja Svete Marije. Zaobljubna cerkev Majke Bo\xc5\xbeje Jeruzalemske je ena od najlep\xc5\xa1ih baro\xc4\x8dnih cerkev hrva\xc5\xa1kega Zagorja.'